SYNEX โชว์ผลิตภัณฑ์ใหม่ โดรนไซส์เล็ก “MAVIC Pro”
SYNEX โชว์ผลิตภัณฑ์ใหม่ โดรนไซส์เล็ก “MAVIC Pro” พับเก็บได้ คุณสมบัติล้ำเลิศ
23 เม.ย. 2560

บริษัท ซินเน็ค (ประเทศไทย) จำกัด (มหาชน) หรือ SYNEX ผู้นำเข้าและจัดจำหน่ายสินค้าเทคโนโลยีชั้นนำระดับโลกหลากหลายประเภท นำเสนอโดรน MAVIC Pro จาก DJI โดรนไซส์เล็ก สามารถพับเก็บได้ มาพร้อมกับกล้องความละเอียดสูงถึง 12 ล้านพิกเซล สามารถพลิกกล้องได้ 90 องศา รองรับการถ่าย วีดีโอระดับ 4K และ Full 1080p HD  มีระบบควบคุมกล้องไม่ให้สั่นไหว และช่วยซิงค์ข้อมูลระหว่างโดรนกับสมาร์ทโฟนผ่าน dual-band WiFi ในระยะไกลถึง 7 กิโลเมตร ใช้เวลาบินได้นานถึง 27 นาที
นอกจากนี้ ภายในโดรนมีระบบ Flight Autonomy  สามารถกำหนดเส้นทางการบินและตั้งค่าให้บินกลับมายังจุดปล่อยตัวได้อัตโนมัติ และโหมด Active Track สามารถบินและหลบหลีกสิ่งกีดขวางได้เอง แถมล่าสุด ได้ไปอวดโฉมในงาน Thailand Mobile Expo 2017 ที่ผ่านมานี้ ได้รับความสนใจจากลูกค้าสั่งจองซื้อเป็นจำนวนมาก
ทั้งนี้บริษัทเป็นผู้ได้รับลิขสิทธิ์นำเข้าและจัดจำหน่าย DJI อย่างถูกต้องตามกฏหมาย โดยสามารถเลือกซื้อและมองหาสินค้าที่มีเครื่องหมายรับประกัน Trust By Synnex  ได้ที่ Synnex Service Partner และตัวแทนจำหน่ายทั่วประเทศ